06/10/2010 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Expediente IN661A 04/1

Examinado o expediente instruído a pedimento do concello da Laracha sobre a autorización administrativa, aprobación do proxecto de execución e recoñecemento de instalación acollida ao réxime especial de produción de enerxía eléctrica das instalacións do proxecto do parque eólico singular da Laracha (expediente IN661A 04/1), resultan os seguintes Primeiro. O parque eólico singular da Laracha foi admitido a trámite para unha potencia de 1,6 MW por resolución da Consellería de Innovación, Industria e Comercio do 14 de xullo de 2003, pola que se publicou a relación de solicitudes de autorización para a instalación de parques eólicos singulares admitidas a trámite ao abeiro da Orde do 29 de outubro de 2002. Segundo.0 29 de decembro de 2003, o concello da Laracha presenta a solicitude de autorización administrativa do parque eólico singular da Laracha. Terceiro.0 26 de maio de 2004, a Dirección Xeral de Calidade e Avaliación Ambiental informa que non é necesario someter o proxecto do parque eólico singular da Laracha ao trámite de avaliación de impacto ambiental. Cuarto. Por acordo do 6 de agosto de 2004, da Delegación Provincial da Consellería de Innovación, Industria e Comercio da Coruña, someteuse a información pública a solicitude de autorización administrativa e aprobación do proxecto de execución do parque eólico singular da Laracha, publicándose o mesmo no Diario Oficial de Galicia do 10 de setembro de 2004 e no xornal La Voz de Galicia do 18 de agosto de 2004. Ademais o devandito acordo permaneceu exposto no taboleiro de anuncios do concello da Laracha. As características básicas do proxecto sometido a información pública son as seguintes: a. Solicitante: Concello da Laracha b. Enderezo social: Praza del Generalísimo s/n, 15145 A Laracha (A Coruña) c. Denominación: Parque eólico singular da Laracha. d. Concellos afectados: A Laracha (A Coruña). e. Potencia a instalar: 1,6 MW. f. Datos técnicos: - 1 aeroxerador de 1.650 kW de potencia nominal unitaria montado sobre fuste tubular metálico de 70 m de altura e rotor de 82 m de diametro. - 1 transformador situado no interior do fuste de 2000 kVA e tensións 0,69/20 kV. - Liña eléctrica subterránea de 70 m. de lonxitude, a 15 kV realizada en condutor RHZ1 12/20 kV de 3x(1x95) mm2 Al, para interconexión de aeroxerador co centro de interconexión para saír dende este ata rematar no apoio de formigón onde se situará un paso aero-subterráneo. - Liña eléctrica aérea de 14 m. de lonxitude, a 15 kV realizada en condutor L-110, con inicio no paso aero-subterráneo e remate nun apoio s/n da liña 15 kV Laracha - Alvite, propiedade da empresa Unión Fenosa Distribución, S. A. - Centro de interconexión prefabricado de formigón para aloxamento de aparellaxe de medida, protección, telemando e telecontrol. Durante este período de información pública non se presentaron alegacións. Quinto. Con data 1 de abril de 2005, a Delegación Provincial da consellería de Innovación, Industria e Comercio da Coruña, en vista da documentación presentada e do exame do proxecto das instalacións, informa que procede proseguir a tramitación do expediente. Sexto. Con data 5 de abril de 2006, o Servizo de Xestión Mineira da Dirección Xeral de Industria, Enerxía e Minas informa que non existe interferencia entre o proxecto do parque eólico singular da Laracha e a solicitude de permiso de investigación “Monte Mina” no 6993. Sétimo. Con data 18 de xaneiro de 2010, o concello da Laracha presenta anexo ao proxecto de execución no que se define o modelo de aeroxerador a instalar no parque eólico singular de referencia, un Ecotecnia E74 de 1.670 kW de potencia nominal. Oitavo.0 19 de abril de 2010 a Dirección Xeral de Patrimonio Cultural informa favorablemente o proxecto do parque eólico singular da Laracha. Noveno. Con data 10 de maio de 2010, o concello da Laracha presenta solicitude de recoñecemento de instalación acollida ao réxime especial de produción de enerxía eléctrica para o parque eólico singular da Laracha, xuntando a documentación establecida ao efecto polo Real Decreto 661/2007. Coa mesma data, o concello da Laracha presenta documento actualizado de acceso á rede de distribución e condicións de conexión para o parque eólico singular, e certificado de limitación de potencia do aeroxerador a 1.600 kW, emitido polo fabricante do mesmo. Décimo.0 26 de maio de 2010, o Servizo de Enerxía e Minas da Xefatura Territorial da Consellería de Economía e Industria da Coruña, emitiu un novo certificado de dereitos mineiros afectados polo proxecto do parque eólico singular da Laracha, sinalando que non existen dereitos mineiros vixentes afectados. Décimo primeiro. Con data 28 de xuño de 2010, a Xefatura Territorial da Consellería de Economía e Industria, emite informe sobre o anexo ao proxecto do parque eólico singular da Laracha. Primeiro. A Consellería de Economía e Industria é a competente para resolver este procedemento, con fundamento no Decreto 79/2009, do 19 de abril, polo que se establece a estrutura orgánica da Xunta de Galicia e no Decreto 83/2009, do 21 de abril, polo que se fixa a estrutura orgánica dos departamentos da Xunta de Galicia, en relación co artigo 28 do Decreto 324/2009, do 11 de xuño, polo que se establece a estrutura orgánica da Consellería de Economía e Industria, que atribúe á Dirección Xeral de Industria, Enerxía e Minas a dirección, coordinación, planificación, execución, seguimento e control das competencias e funcións da Consellería en materia de industria, seguridade industrial, solo industrial, metroloxía, metais preciosos, enerxía e minas, co artigo 23 do Decreto 302/2001, do 25 de outubro, polo que se regula o aproveitamento da enerxía eólica na Comunidade Autónoma de Galicia, e co artigo 4 do Real Decreto 661/2007, do 25 de malo, polo que se regula a actividade de produción de enerxía eléctrica en réxime especial. Segundo. Na tramitación do expediente instruído para o efecto cumpriuse o establecido na Lei 54/1997, do 27 de novembro, do sector eléctrico, no Real Decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, no Decreto 302/2001, do 25 de outubro, na Orde do 29 de outubro de 2002 pola que determinan os requisitos para a autorización de parques eólicos singulares, no Real Decreto 661/2007, do 25 de maio, polo que se regula a actividade de produción de enerxía eléctrica en réxime especial, na Lei 30/1992, do 26 de novembro, de réxime xurídico das administracións públicas e do procedemento administrativo común, e demais normas de aplicación. Terceiro. A instalación e o seu proxecto de execución reúnen todos os requisitos técnicos esixibles, segundo consta no informes mencionados nos antecedentes de feito quinto e décimo primeiro. Polo exposto, Primeiro. Autorizar ao concello de Laracha as instalacións electromecánicas do parque eólico singular da Laracha, para unha potencia máxima a evacuar de 1,6 MW. Segundo. Aprobar o proxecto de execución do parque eólico singular da Laracha, composto polos documentos “Proyecto de la instalación Parque Eólico Singular de Laracha” e “Modificado no 2 Proyecto de la instalación Parque eólico Singular de Laracha”, asinados polos enxeñeiros técnicos industriais José Otero Gavieiro e José Luís Couceiro Prego, e visados polo Colexio Oficial de Enxeñeiros Técnicos Industriais de Lugo con datas 29 de decembro de 2003 e 9 de xuño de 2004 respectivamente, e “Anexo al Proyecto del parque eólico singular de A Laracha”, asinado polo enxeñeiro industrial Luís Antonio González - Viso Pulido e visado polo Colexio Oficial de Enxeñeiros Industriais de Ourense o 22 de decembro de 2009, de forma que as características da instalación son as que se describen a continuación: a. Peticionario: concello da Laracha. b. Enderezo: Plaza del Generalísimo s/n, 15145 A Laracha (A Coruña) c. Situación: a área de incidencia enerxética do parque eólico singular da Laracha está definida polas seguintes coordenadas poligonais en unidades UTM: A posición do aeroxerador está definida polas seguintes coordenadas poligonais en unidades UTM: d. Potencia máxima a evacuar: 1.600 KW e. Características técnicas da infraestrutura de xeración, transformación e interconexión: - 1 aeroxerador ECOTECNIA 74 de 1.670 kW de potencia nominal unitaria, limitado a 1.600 kW mediante configuración do parámetro de control SetPower, montado sobre fuste tubulas metálico de 60 m de altura e rotor de 74 m de diámetro. - 1 transformador situado no interior do fuste cunha potencia nominal de 1.700 kW e relación de transformación 0,69/15 kV. - Liña eléctrica subterránea de 70 m. de lonxitude, a 15 kV realizada en condutor RHZ1 12/20 kV de 3x(1x95) mm2 Al, para interconexión de aeroxerador co centro de interconexión para saír dende este ata rematar no apoio de formigón onde se situará un paso aero-subterráneo. - Liña eléctrica aérea de 14 m. de lonxitude, a 15 kV realizada en condutor L-110, con inicio no paso aero-subterráneo e remate nun apoio s/n da liña 15 kV Laracha - Alvite, propiedade da empresa Unión Fenosa Distribución, S. A. - Centro de interconexión prefabricado de formigón para aloxamento dos equipos de medida, protección, telemando e telecontrol. f. Produción neta anual estimada: 5.136 MWh/ano. g. Orzamento: 1.739.889,89 euros. Terceiro. Recoñecerlle a condición de instalación acollida ao réxime especial de produción de enerxía eléctrica regulamentado polo Real Decreto 661/2007, do 25 de maio, e incluíla no grupo b.2., subgrupo b.2.1., do artigo 2 do citado Real Decreto. A presente autorización axustarase ao cumprimento das seguintes condicións: 1. Conforme ao disposto no artigo 19 do Decreto 302/2001, do 25 de outubro, para os efectos de garantir o cumprimento das súas obrigas, o concello da Laracha deberá constituír, no prazo de 30 días a contar desde o día seguinte ao da notificación da presente autorización, unha fianza de 34.797,80 euros, importe correspondente ao 2% do orzamento do proxecto de execución. A dita fianza constituirase na Caixa Xeral de Depósitos da Consellería de Facenda da Xunta de Galicia, en calquera das formas sinaladas no artigo 11.3 do Decreto 1775/1967, do 22 de xullo, sobre réxime de instalación, ampliación e traslado de industrias, e devolverase unha vez que se formalice a acta de posta en marcha das instalacións.2. Consonte o disposto no artigo 4 do Decreto 455/1996, do 7 de novembro, de fianzas en materia ambiental, o órgano substantivo outorgante da autorización deberá fixar a contía dos avais, por proposta do órgano ambiental. Unha vez recibida a proposta de aval, a Dirección Xeral de Industria, Enerxía e Minas fixará o seu importe, debendo o titular desta autorización depositar o aval ambiental en fase de obras no prazo de 30 días a contar desde o día seguinte ao da notificación. A dita fianza que terá as características establecidas no artigo 2 do Decreto 455/1996 constituirase na Caixa Xeral de Depósitos da Consellería de Economía e Facenda da Xunta de Galicia, en calquera das formas sinaladas no artigo 11.3 do Decreto 1775/1967, e devolverase cando desaparezan as causas que motivaron a súa esixencia, unha vez depositado o importe correspondente ao aval de restauración en fase de desmantelamento que oportunamente se fixe, conforme co artigo 6 do Decreto 455/1996, do 7 de novembro.3. As instalacións que se autorizan terán que realizarse de acordo coas especificacións e planos que figuran nos documentos que compoñen o proxecto de execución do parque eólico que por esta resolución se aproba, en especial no referente aos sistemas de limitación de potencia a fin de que, unha vez entren en funcionamento as devanditas instalacións, a potencia xerada en ningún momento supere o valor da potencia máxima a evacuar.4. Para introducir modificacións nas instalacións que afecten a datos básicos do proxecto será necesaria a previa autorización da Consellaría de Economía e Industria. Non obstante, o Departamento Territorial da Consellería de Economía e Industria da Coruña poderá autorizar as modificacións de detalle do proxecto que resulten procedentes, debendo comunicarlle á Dirección Xeral de Industria, Enerxía e Minas todas as resolucións que dite en aplicación desta facultade.5. 0 prazo para a posta en marcha das instalacións que se autorizan será de seis meses. Unha vez construidas as instalacións autorizadas e con carácter previo á súa posta en marcha, o Departamento Territorial da Consellería de Economía e Industria da Coruña inspeccionará a totalidade das obras e montaxes efectuados e verificará o cumprimento dos condicionados establecidos nesta resolución e no informe de cualificación ambiental emitido pola Dirección Xeral de Calidade e Avaliación Ambiental o 26 de maio de 2004.6. Como requisito necesario para a aplicación á citada instalación do réxime especial de produción de enerxía eléctrica, o promotor deberá inscribila definitivamente no Rexistro de Instalacións de Produción de Enerxía Eléctrica en Réxime Especial da Comunidade Autónoma de Galicia, creado pola Orde da Consellería de Industria e Comercio do 5 de xuño de 1995 (DOG do 14 de xullo), logo da acreditación do cumprimento dos requisitos establecidos nos artigos 11 e 12 do Real Decreto 661/2007, do 25 de maio.7. A instalación adaptarase ao procedemento de captación e procesamento de datos de produción de enerxía eléctrica de Galicia regulamentado pola Orde da Consellería de Innovación e Industria, do 23 de xaneiro de 2009, pola que se establece o procedemento para a captación e procesamento dos datos de produción enerxética das instalacións acollidas ao réxime especial de produción de enerxía eléctrica na Comunidade Autónoma de Galicia (DOG no 37 do 23 de febreiro de 2009). 8.0 parque eólico singular que se autoriza deberá cumprir cos requisitos que se recollan nos procedementos de operación aprobados polo Ministerio de Industria, Turismo e Comercio, que Ile resulten de aplicación.9. A efectividade desta resolución queda supeditada a que a empresa que explote o parque eólico singular en virtude de calquera modalidade contractual acredite o cumprimento dos requisitos de solvencia legal, técnica e económica esixibles aos titulares de instalacións de produción de enerxía eléctrica, segundo o establecido no artigo 121 do Real Decreto 1955/2000, do 1 de decembro.10. A Administración resérvase o dereito de deixar sen efecto a presente autorización por calquera das causas establecidas no artigo 34 do Decreto 1775/1967, do 22 de xullo, sobre réxime de instalación, ampliación e traslado de industrias, por incumprimento das condiciones impostas ou por outra causa excepcional que o xustifique.11. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras das instalacións autorizadas. Contra esta resolución, que non é definitiva en vía administrativa, poderase interpoñer recurso de alzada ante o conselleiro de Economía e Industria da Xunta de Galicia, no prazo dun mes contado a partir do día seguinte ao da súa notificación, de conformidade cos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común, sen prexuízo de que os interesados podan interpoñer calquera outro recurso que estimen pertinente. Santiago de Compostela, 20 de setembro de 2010 O director xeral de Industria, Enerxía e Minas Ángel Bernardo Tahoces